Triumfiväljakul peeti kinni Boris Nemtsov, kes on tuntud kui endine Nizhni Novgorodi kuberner, endine Venemaa esimene asepeaminister ning kes päris kaua oli võimalik Jeltsini mantlipärija. Sellest viimasest aust jäi ta ilma, kuna eriteenitused lindistasid ta kõnesid, kus ta Jeltsinist halvasti rääkis. Ning mantlipärijaks sai hoopis Putin. Nemtsovi peab praegu ülal miljardär Potanin (Nornikkel), kes muide on ka endine Venemaa asepeaminister.  Nemtsovi jagas Triumfiväljakul  oma raamatut "Putin. Lõpptulemus".Seekord siis oli tulemuseks "ahvipuur". Putin sai presidendiks, aga Nemtsov sai "ahvipuuri". Oleks see vaid üks häda. Nüüd selgub, et kõikidesse opositsiooni organisatsioonidesse, kus Nemtsov figureeris, on FSB sokutanud massiliselt agente. Põhiliselt tegelevad eriteenistuste poolt organisatsioonidesse sokutatud inimesed provokatsioonidega, püüdes nii Venemaa opositsioonijõududele varju heita.